Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 4 Pv 80/11/1101	Bratislava I, 19.5.2014
EEČ : 2-8-168-2014

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 19.5.2014, spisová značka 4 Pv 80/11/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
11.08.2010 doručila do Sociálnej poisťovne v Bratislave na Záhradníckej ulici číslo 31 potvrdenie o dočasnej pracovnej neschopnosti číslo K 169212 diel IV vystavené na meno XXXXX, narodená XXXXX, bytom XXXXX XXXXX s pozmeneným údajom o skončení dočasnej pracovnej neschopnosti a to tým spôsobom, že pôvodný dátum v kolónke schopný práce od 01.09.2010 pozmenila jeho vygumovaním a prepísaním na dátum 06.09.2010.

Uznesením prokurátora Okresnej prokuratúry XXXXX I zo dňa 19.5.2014, spisová značka 4 Pv 80/11/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry XXXXX I číslo konania 4 Pv 80/11 z 03.04.2013, bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenej XXXXX za prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 odsek 1 Trestného zákona na tom skutkovom základe že, dňom 11.08.2010 doručila do Sociálnej poisťovne v Bratislave na Záhradníckej ulici číslo 31 potvrdenie o dočasnej pracovnej neschopnosti číslo K 169212 diel IV vystavené na meno XXXXX, narodená XXXXX, XXXXX XXXXX s pozmeneným údajom o skončení dočasnej pracovnej neschopnosti a to tým spôsobom, že pôvodný dátum v kolónke schopný práce od 01.09.2010 pozmenila jeho vygumovaním a prepísaním na dátum 06.09.2010. 

Podľa § 216 odsek 2 Trestného poriadku bola skúšobná doba podmienečného zastavenia trestného stíhania určená na 1 (jeden) rok. Predmetné uznesenie nadobudlo právoplatnosť 16.04.2013.

Po uplynutí skúšobnej doby podmienečného zastavenia trestného stíhania bol vyžiadaný odpis z registra trestov obvinenej a hodnotenie z Obvodného úradu XXXXX. Z týchto dokladov vyplýva, že obvinená sa v skúšobnej dobe podmienečného zastavenia trestného stíhania nedopustila žiadneho protispoločenského konania. 

Je zrejmé, že obvinená XXXXX viedla v priebehu skúšobnej doby podmienečného zastavenia trestného stíhania riadny život a bolo teda možné konštatovať, že sa osvedčila.

Nadobudnutím právoplatnosti uznesenia o osvedčení v skúšobnej dobe nastanú u obvinenej účinky zastavenia trestného stíhania podľa § 9 odsek 1 písmeno e) Trestného poriadku. To znamená, že obvinenú už za tento skutok nebude možné trestne stíhať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miriam Jakabovičová
prokurátorka